open-index/open-wikipedia-markdown huggingface dataset:
Mustafa Mohamed

**Mustafa Hassan Mohamed** (s. 1. maaliskuuta 1979 Mogadishu, Somalia) on Ruotsia edustava estejuoksija ja kestävyysjuoksija. Hän on kolminkertainen maastojuoksun EM-mitalisti. Hän muutti Somaliasta Ruotsiin vuonna 1990.  

Mohamed aloitti tosissaan juoksemisen vuonna 1995. Sitä ennen hän oli pelannut jalkapalloa. Jo vuonna 1996 hän voitti alle 18-vuotiaissa Ruotsin mestaruuden neljän kilometrin maantiejuoksussa, 5 000 metrillä sekä 2&nbsp;000 metrin esteissä. 1997 hän oli nuorten EM-hopealla 10 000 metrillä ja pronssilla kuuden kilometrin maantiejuoksussa. 1998 hän oli kahdeksas nuorten MM-esteissä.

Kärsittyään loukkaantumisista oli Mohamedin seuraava kunnolla sujunut kausi vasta 2001. Hän saavutti Ruotsin-mestaruushopeaa 10&nbsp;000 metrillä. Seuraavana vuonna hän voitti ensimmäisen Ruotsin mestaruutensa, päämatkakseen tulleesta estejuoksussa. Hänen ensimmäiset aikuisten arvokilpailunsa olivat 2003 Pariisin MM-kisat, joissa hän kuitenkin jäi loppukilpailun ulkopuolelle. Seuraavana vuonna Ateenan olympialaisissa hän selviytyi loppukilpailuun, jossa sijoittui kolmanneksitoista ennätysajallaan 8.18,05. 2005 Helsingin MM-kisoissa hän oli kymmenes ajalla 8.20,26, ja 2006 Göteborgin EM-kisoissa neljäs ajalla 8.27,79.

28. heinäkuuta 2007 Heusden-Zolderissa Mohamed juoksi estejuoksussa uudeksi ennätyksekseen 8.05,75 ja rikkoi Anders Gärderudin päivälleen 31 vuotta vanhan Ruotsin ennätyksen runsaalla kahdella sekunnilla.

Mohamed oli neljäs Osakan MM-kisoissa 2007 ajalla 8.19,82, kymmenes Pekingin olympialaisissa 2008 ajalla 8.20,69 ja 14:s Berliinin MM-kisoissa 2009 ajalla 8.35,77. Barcelonan EM-kisoissa 2010 hän karsiutui.

Mohamed saavutti maastojuoksun EM-kilpailuissa hopeaa 2007 sekä pronssia 2006 ja 2008. Maratonilla hän on sijoittunut MM-kilpailuissa 22:nneksi 2013 sekä EM-kilpailuissa 25:nneksi 2014 ja 45:nneksi 43-vuotiaana 2022.

Mohamed on voittanut Ruotsin mestaruuksia ulkoradoilla kaikkiaan 14 (esteissä 2002, 2003, 2006, 2008 ja 2010, 5 000 metrillä 2004–2005, 2007 ja 2010, 10&nbsp;000&nbsp;metrillä 2010, 2012 ja 2016, puolimaratonilla 2020 ja 2021) sekä hallikisoissa yhden (2006 3&nbsp;000 metrillä). 

## Katso myös
*Mohammed Farah (Mogadishussa, Somaliassa vuonna 1983 syntynyt, Britanniaan vuonna 1993 muuttanut kestävyysjuoksija)

## Lähteet
* http://www.mustafamohamed.se/
* 
* 

### Viitteet
2 Fast 2 Furious

**2 Fast 2 Furious** on vuonna 2003 ensi-iltansa saanut elokuva, joka on jatko-osa elokuvalle *[[Hurjapäät]]*. Elokuvalle on tehty kahdeksan jatko-osaa: *[[Hurjapäät: Tokio Drift]]*, *[[Fast & Furious]]*, *[[Fast & Furious 5]]*, *[[Fast & Furious 6]]*, *[[Fast & Furious 7]]*, *[[Fast & Furious 8]]*, *[[Fast & Furious 9]]* ja *[[Fast & Furious X]].*

## Juoni

Autokilpailukohtauksen päätteeksi poliisi nappaa Brian O’Connerin ja uhkaa tätä vankilatuomiolla lähinnä ykkösosassa tehtyjen tekojen perusteella – ellei hän suostu auttamaan virkavaltaa soluttautumalla huumekeisari Carter Veronen palvelukseen ja auttamalla poliisia nappaamaan tämän.

Brian suostuu, mutta poliisin hänelle tarjoama pari ei kuitenkaan kelpaa, vaan sellainen pitää hakea vanhasta kaverista Roman Pearcesta. He soluttautuvat roiston palvelukseen kuljettaakseen tämän huumerahoja, samalla kun poliisi valmistautuu pidättämään tämän heti, kun tämä ottaa likaiset rahat vastaan. Verone pakenee veneellä ja Brian sekä Roman aikovat hypätä Yenkolla veneeseen. He onnistuvat, mutta Roman murtaa kätensä ja Brian saa lievän aivotärähdyksen. Verone osoittaa kaksikkoa haulikolla, mutta Roman antaa Brianille pistoolin. Brian ampuu Veronea olkapäähän, ja kun tämä yrittää ottaa vielä haulikkoa, Monica tulee kannelle ja ottaa sen itse.

## Rooliluettelo

## Arvioita
*Turun Sanomien* Päivi Valotien mielestä *2 Fast 2 Furious* on yhtä tympeä autorymistely kuin edeltäjänsäkin: ”Keskiössä ovat komeat ja coolit mutta tarinahenkilöinä täysin yksiulotteiset kukkoilijat, joiden lakia uhmaava elämäntapa ja toinen toistaan kiillotetummat kaarat ovat vähä-älyisen glorifioinnin kohteena.” 

## Lähteet

## Aiheesta muualla
* 
* Leffatykin arvostelu
Nokia 6290

**Nokia 6290** on Nokian valmistama taittuva "simpukka" 3G-älypuhelin, joka julkaistiin marraskuussa 2006. Puhelimen käyttöjärjestelmänä on Symbian OS 9.2.

## Tekniikka
Puhelimessa on 2 kameraa: 2 megapikselin kamera etukannessa ja sisällä näytön yläpuolella VGA-tasoinen eli 0.75 megapikselin kamera, joka on tarkoitettu videopuheluihin. Puhelimessa on myös FM-radio, Bluetooth 2.0, musiikkisoitin, stereokaiuttimet, tuki 3D-javapeleille sekä paikka microSD -muistikortille.

## Katso myös
* Luettelo Nokian tuotteista

## Lähteet

## Aiheesta muualla
* Käyttöohjeet
* Nokia 6290 - Tuki
Loits

**Loits** on virolainen metallimusiikkia soittava yhtye. Yhtyeen musiikki on alalajiltaan black metallia. 

Bändi on toiminut useista vaikeuksista huolimatta jo vuodesta 1996 lähtien. Yhtyeeltä on julkaistu  kolme albumia: *Ei kahetse midagi*, *Vere kutse kohustab* ja *Must album*. 

Kantaa ottavien kansallismielisten sanoitustensa vuoksi yhtye on herättänyt ristiriitaista huomiota. Yhtyeen sanoitukset kertovat kansallisesta ylpeydestä, patriotismista ja esi-isen kunnioittamisesta.

## Kokoonpano
*Laulu, kitara: Lembetu 
*Basso: M. Divine 
*Kitara: Karmo 
*Kitara: Kuriks 
*Koskettimet: Karje 
*Rummut: Atso 

## Diskografia

### Albumit
*Must album (2007)
*Vere Kutse Kohustab (2004)
*Ei Kahetse Midagi (2001 / 2006)

### EP:t
*Ei Kahetse Midagi (2007)
*Vere Kutse Kohustab (2004)
*Legion Estland (2003)
*Meeste muusika (2004)
*Mustad laulud (2007)
*Raiugem ruunideks (2009)

### DVD:t
*Leegion laval 12.01.2007 (2007)
*Vere Kutse (2006)

### Musiikkivideot
*Aeg Ärgata
*Kodu

## Lähteet

## Aiheesta muualla
*Yhtyeen kotisivut 
*Imperiumi.net bändin haastattelu
Avoin ammattikorkeakoulu

**Avoin ammattikorkeakoulu (Avoin AMK)** on osa suomalaisten ammattikorkeakoulujen toimintaa. Avoin ammattikorkeakoulu-opetus antaa kaikille mahdollisuuden osallistua ammattikorkeakoulutasoiseen koulutukseen iästä ja pohjakoulutuksesta riippumatta. Opinnot ovat ammattikorkeakoulun opetussuunnitelman mukaisia. Ne vastaavat sisällöltään ja tavoitteeltaan ammattikorkeakoulun tutkinto-opintoja. 

Avoimessa ammattikorkeakoulussa ei voi suorittaa tutkintoa, mutta opinnot voidaan sisällyttää myöhemmin varsinaiseen ammattikorkeakoulututkintoon. Avoimen ammattikorkeakoulu-opetuksen tavoitteena on edistää koulutuksellista ja alueellista tasa-arvoa sekä mahdollistaa kansalaisten elinikäinen oppiminen. Avoimen ammattikorkeakoulun opintoja voi opiskella esimerkiksi kehittääkseen ammattitaitoaan, tutustuakseen kiinnostavaan alaan, tutkintotavoitteisesti tai hankkiakseen yleissivistystä.

Avoimen ammattikorkeakoulun opinnot ovat opiskelijalle maksullisia. Opintomaksut perustuvat opetusministeriön asetukseen ammattikorkeakoulujen opinnoista perittävistä maksuista.

Avoimen ammattikorkeakoulun opintoja on ollut mahdollista opiskella vuodesta 1997.
Vuonna 2009 avoimen ammattikorkeakoulun opintoja opiskeli 11 800 opiskelijaa.

## Katso myös
*Avoin yliopisto

## Lähteet

## Aiheesta muualla
* Avoin AMK -kehittämisverkoston sivut
Hanhivirran lossi

**Hanhivirran lossi** on Enonkoskella seututiellä 471 Hanhivirran yli liikennöivä lossi. Lossi liikennöi tarvittaessa, ja lauttareitin pituus on 189 metriä.

Nykyisin käytössä olevan lossin on rakentanut Uudenkaupungin Työvene Oy, ja se on valmistunut vuonna 1995. Lossin autokannella on tilaa noin 21 autolle ja hyötykuorma on 70 tonnia. Kannen ajoradan hyödyllinen pituus on 35,8 metriä ja leveys 7,8 metriä. Aluksen syväys on 2,6 metriä ja kuivapaino 240 tonnia. Vuosina 2026–2027 lossin hyötykuorma nousee 90 tonniin.

Lossiyhteyden korvaamista sillalla on suunniteltu. Lossin lounaispuolelle rakennettava silta olisi 492 metriä pitkä, mutta sen rakentamisesta ei ollut tehty päätöstä vuoteen 2024 mennessä.

## Lähteet
Rafi Eitan

**Rafael "Rafi" Eitan** (, 23. marraskuuta 1926 – 23. maaliskuuta 2019) oli israelilainen poliitikko. Hän oli Israelin eläkeläisten puolueen Gilin puheenjohtaja ja vuosina 2006–2009 eläkeasioiden ministeri.

Ollessaan Shin Betin operatiivinen johtaja Eitan osallistui natsijohtaja Adolf Eichmannin pidätykseen ja myöhemmin Irakin Osirak-ydinreaktorin pommituksen suunnitteluun. Hän oli myös Israelin valtion kemianteollisuusyhtiön toimitusjohtaja.

## Lähteet

## Aiheesta muualla
*Eitan Israelin parlamentin sivuilla
505 (jolla)

**505** on nopea ja vaativa kahden hengen kevytvene, kilpakäyttöön tarkoitettu nostokölijolla. Miehistön jäsenistä toinen käyttää trapetsia. Veneluokan on suunnitellut englantilainen John Westell 1950-luvulla. Vuonna 2007 8930 venettä oli rekistöröity.

## 505 syntyhistoria
1950-luvulla John Westell suunnitteli 505:n esiasteen 18-jalkaisen "Coronetin" Kansainvälisen Purjehdusliiton (I.Y.R.U.) valintakilpailuun "parhaan mahdollisen kahden miehen nostokölijollan löytämiseksi". Max Johnsonin rakentama "Coronet" osallistui kilpailuun Ranskassa La Baule'in purjehduskeskuksessa. Valintakilpailuun osallistui myös kaksi Flying Dutchman-venettä, jotka purjehdustaktisesti pudottivat "Coronetin" toiseksi. 
Kansainväilinen liitton valitsi Flying Dutchmanin. 

Ranskassa ihastuttiin kuitenkin kilpailujen kakkoseen, Coronetiin. John Westelliä pyydettiin suunnittelemaan pienennetty versio veneestään, jotta se sopisi paremmin Ranskassa suosittuun Caneton-luokkaan. Pienennetyn version pituudeksi tuli 16 jalkaa 6 tuumaa eli 5,05 m. Kilpailuissa se kuitenkin osoittautui muita Caneton -luokan veneitä paljon nopeammaksi ja niin siitä tehtiin aivan oma luokkansa, jonka nimeksi tuli 505.

Uusi luokka kasvoi nopeasti, ja Kansainvalinen Purjehtijaliitto hyväksyi 505-veneen yksityyppiluokaksi jo vuonna 1955. Vuoden 1957 lopulla Rooman olympialaisiin valittiin kahden miehen nostokölijollaksi kahdesta vaihtoehdosta jälleen Flying Dutchman eli Viis-nolla-viis -luokasta ei siis tullut olympialuokkaa. Monet epäilivät, että luokan kehitys päättyisi tähän. Mutta 505 jatkoi omalla voimallaan kasvuaan leviten yhä useampaan maahan. Vuonna 1962 veneitä oli 1300 kappaletta, vuoden 1971 alussa jo yli 4000 ja nykyään lähes 9000 venettä.

### Veneluokan historia Suomessa
A.G. Kuusterä rakensi kylmälaminoimalla Suomen ensimmäisen 505:n vuonna 1962. Kilpailutoiminta alkoi kesällä 1968.
Ensimmäiset veneet tulivat Suomeen 1967. Suomessa 505 esiteltiin ensimmäisen kerran Helsingin kansainvälisillä venemessuilla vuonna 1968. Suomen 505-liitto perustettiin vuonna 1968 ja toiminta keskittyi Helsingin ja Turun laivueisiin. Luokkaliiton aktiivisen toiminnan ansiosta 505:n kasvoi nopeasti merkittäväksi kolmiorataluokaksi, olihan se niihin aikoihin äärimmäisen vaativa vene verrattuna esimerkiksi Finnjollaan, Viklaan, Windmilliin ja Lightning-luokkaan, jotka silloin hallitsivat kevytvenemarkkinoita. 

Aivan ratkaisevaa luokan kehitykselle oli se seikka, että Lara Fellmanin johdolla Porvoon Hamarista löytyi veneenrakentaja Herbert Lönnfors, joka talvella 1968-69 alkoi valmistaa 505-veneitä. Veneet rakennettiin edistyksellistä kerroslevytekniikkaa (sandwich) hyväksi käyttäen, jonka ansiosta rungosta tuli jäykkä ja kevyt. Kesti vuosia ennen kuin muut valmistajat alkoivat käyttää tätä nykyään kilpapursissa niin vallitsevaa rakennusmenetelmää. Kesällä 1969 vesillämme purjehti jo 17 505:sta, joista 8 oli valmistettu kotimaassa.

### Kuvia

Kuva:505er 001.jpg
Kuva:505er 002.jpg
Kuva:505er 003.jpg
Kuva:505er.jpg


## Lähteet

## Aiheesta muualla
### Suomeksi
* Suomen 505-liitto

### Englanniksi
* Official class website
* measurement rules 
* 2010 World Championships 
* review
Tiina Lehtineva

**Tiina Lehtineva** (s. 26. heinäkuuta 1987 Kurikka) on suomalainen kirjailija.

Lehtinevalta on ilmestynyt viisiosainen *[[Unelmien talli]]* -kirjasarja, jonka ensimmäisen osan *Unelmien painajaisen* hän kirjoitti 13-vuotiaana. Lehtineva on aloittanut kirjallisen uransa huomattavan nuorena, sillä esikoiskirjan julkaisun keski-ikä on Suomessa yli 30 vuotta. Esikoisteos julkaistiin vuonna 2005, kun Lehtineva oli 17-vuotias. Lisäksi hän on kirjoittanut romaanit *Älä itke enkeli* (2009), *Piparminttupoika* (2011), *Hero* (2015) ja *Kun minä katselen taivasta* (2019) sekä kolmiosaisen *Reetta*-trilogian. *Kun minä katselen taivasta* on Lehtinevan ensimmäinen aikuisille suunnattu romaani.

Lehtineva on vuoden 2006 ylioppilas ja koulutukseltaan nuoriso- ja vapaa-ajanohjaaja (2011), kulttuurituottaja (amk, 2018) sekä liikuntaneuvoja ja personal trainer (2020). Kirjoittamisen lisäksi Lehtineva myös suunnittelee kirjojen kansia. Hän on Suomen Kirjailijaliiton, Suomen Nuorisokirjailijoiden ja Pohjanmaan kirjailijoiden jäsen. Vuodesta 2013 Lehtineva on kuulunut Suomen Nuorisokirjailijoiden johtokuntaan. Lisäksi hän toimi Pohjanmaan kirjailijoiden puheenjohtajana vuosina 2016-2019. Lehtineva asuu Seinäjoella Etelä-Pohjanmaalla.

Kurikan kaupunki myönsi Lehtinevan esikoisteoksesta Vuoden maineteko 2005 -palkinnon ja kustantaja Aikamedia valitsi Lehtinevan Vuoden kirjailijaksi vuonna 2011. Tittelin julkistus tapahtui juhannuksena Keuruun Isossa Kirjassa. Lehtineva on Aikamedian historian nuorin Vuoden kirjailijaksi valittu henkilö. Näiden tunnustusten lisäksi Lehtinevalle on myönnetty työskentelyynsä useita apurahoja hänen uransa aikana.

Lehtineva on tullut tunnetuksi erityisesti nuorten ja nuorten aikuisten kirjoistaan, joissa keskiössä ovat rohkeat ja vahvat kasvu- ja selviytymistarinat. Kirjailija kertoo itse tutkivansa kirjoissaan sitä, missä ihmisen selviytymisen raja menee. Lehtinevan kirjoissa näkyy myös kristillisiä arvoja.

## Teokset
* *Unelmien talli* -sarja
***Unelmien painajainen*, Keuruu: Aikamedia, 2005. .
** *Unelmien laukka*, Keuruu: Aikamedia, 2007. .
** *Unelmien tahdon*, Keuruu: Aikamedia, 2008. .
** *Unelmien sinä*, Tampere: Mediapinta, 2009. .
** *Unelmien lupaus*, Tampere: Mediapinta, 2010. .

**Älä itke enkeli*, Keuruu: Aikamedia, 2009. .
**Piparminttupoika*, Keuruu: Aikamedia, 2011. .

* *Reetta*-trilogia
***Kuin perhosen tanssi*, Keuruu: Aikamedia, 2012. .
** *Kuin hattaraa söisi*, Keuruu: Aikamedia, 2013. .
** *Kuin ruusuilla tanssi*, Keuruu: Aikamedia, 2014. .

* *Hero,* EU: Nordbooks, 2015. .
**Kun minä katselen taivasta*, Vilna: Atrain&Nord, 2019. .

## Lähteet

## Aiheesta muualla
*
*
Cergy-Pontoise

**Cergy-Pontoise** on kuntayhtymä Ranskassa, joka sijaitsee 25&nbsp;km Pariisista, Val-d'Oisen departementissa, Pariisin metropolialueella. Kuntayhtymässä asuu yli 180 000 henkeä.

## Kunnat
*Boisemont
*Cergy
*Courdimanche
*Éragny sur Oise
*Jouy-le-Moutier
*Menucourt
*Neuville-sur-Oise
*Osny
*Pontoise
*Puiseux-Pontoise
*Saint-Ouen-l'Aumône
*Vauréal

## Liikenne
Pariisista Cergy-Pontoiseen pääsee junalla puolessa tunnissa (RER A). Rautatieasemat ovat Neuville-Université, Cergy-Préfecture, Cergy-Saint Christophe ja Cergy-Le-Haut. Pariisista Cergy-Pontoiseen pääsee myös junalla (RER C), ja matka kestää neljäkymmentä minuuttia. Asemat ovat Pontoise, Saint-Ouen-l'Aumône ja Saint-Ouen-l'Aumône-Liesse.

Bussilla Charles de Gaullen kansainväliseltä lentoasemalta pääsee suoraan Cergy-Préfecturelle. Matka kestää tunnin verran.

## Koulutus
Cergy-Pontoisessa on yliopisto ja 13 korkeakoulua, joissa on 27 000 opiskelijaa. Se on Île-de-Francen toiseksi suurin yliopistokaupunki.

Siellä on seuraavat korkeakoulut:

*ENSEA: Elektroniikkakorkeakoulu
*ESSEC: Kauppakorkeakoulu
*ITIN: Tietotekniikkakorkeakoulu
*UCP: yliopisto

## Terveydenhuolto
Terveyskeskussairaaloita on kaksi, Hopital de Pontoise ja Clinique Sainte Marie
 
## Nähtävyydet
Cergy-Pontoisessa on Pontoisen katedraali, Camille Pissarron museo, Tavet-Delacour-museo, Vincent van Goghin talo ja Impressionismimuseo.

 
Tiedosto:Pontoise, Musée Tavet.JPG | Tavet-Delacour-museo
Tiedosto:Portail du Carmel de Pontoise.JPG | Carmel
Tiedosto:Cathédrale St Maclou - Pontoise 03-03-06.jpg| Katedraali


## Kulttuuri
Cergy-Pontoisessa on viisi teatteria, konservatorio ja monta konserttisalia.

## Lähteet

## Aiheesta muualla
* Cergy-Pontoisen kotisivu
Effi Eitam

**Effi Eitam** (´, s. 25. kesäkuuta 1952) on israelilainen poliitikko. Sotilasarvoltaan hän on prikaatikenraali, ja hänet on palkittu ansioistaan Jom kippur -sodassa.

2003 Eitam nimitettiin asuntoministeriksi Ariel Sharonin hallitukseen. 2004 hän erosi hallituksesta vastalauseena vetäytymiselle Gazasta.

## Aiheesta muualla
*Knessetin virallinen sivu
ITIN

**ITIN** eli IT-instituutti on teknillinen korkeakoulu, joka sijaitsee Cergyssä lähellä Pariisia. Koulu on perustettu vuonna 1988 ja siellä on noin 700 opiskelijaa, joista osa on vaihto-oppilaita.

ITIN on yhteistyössä eurooppalaisten ja muiden maiden yliopistojen sekä korkeakoulujen kanssa, Suomessa esimerkiksi Jyväskylän yliopiston ja Seinäjoen sekä Kemi-Tornion ammattikorkeakoulujen kanssa. ITIN toimii myös yhteistyössä turkulaisten korkeakoulujen tieto- ja viestintätekniikan opetus- ja tutkimuskäytön verkoston (eRappu) kanssa.

## Kampus

ITIN:in kampus sijaitsee Cergy Saint Christophen Technoparcissa noin 25 kilometriä Pariisista.

Pariisista pääsee kampukselle noin 40 minnuutissa RER -paikallisjunan A-linjalla läheiselle Cergy-Saint Christophen asemalle ja Charles de Gaullen kansainväliseltä lentoasemalta sinne pääsee bussilla noin tunnissa.

## Koulutusohjelma

### Master

* Master M2IRT, IT Management and Engineering, (ITIN).
* Master MTIC, Management of information and communication technologies, (ITIN, Cergy-Pontoisen yliopisto)
* Master Computer networks, (ITIN, Pierre ja Marie Curien yliopisto)
* Master Networks and systems engineering, (ITIN, Versailles-Saint-Quentin-en-Yvelinesin yliopisto
* Master Security of Contents, Networks, Telcos and Systems, (ITIN, Versailles-Saint-Quentin-en-Yvelinesin yliopisto)
* Master SIIC (Intelligents and communicant Systems, (ITIN, Cergy-Pontoisen yliopisto)
* European Master in Interactive Multimedia EMIM, (kuuden eurooppalaisen yliopiston master)
* Master TIM (Mobile Telecommunication and IT), (ITIN, ENSEA)


Kuva:ITIN Campus du Parc Saint Christophe.JPG|Parc Saint Christophen kampus
Kuva:ITIN Galilee Building.JPG|Galillée-rakennus


## Aiheesta muualla

* ITIN:in verkkosivut  
* ITIN:in verkkosivut  
* ITIN alumnien sivut  
* Wiki 
* Oppilaskunnan (BDE) sivut  
* Kansainvälisen oppilaskunnan sivut
Isaac Herzog

**Isaac Herzog** (, s. 22. syyskuuta 1960) on työväenpuoluetta edustava israelilainen poliitikko. Hänet valittiin Israelin presidentiksi kesäkuussa 2021. Hän astui virkaansa 7. heinäkuuta 2021.

Herzog valittiin Israelin parlamenttiin ensimmäisen kerran 2003 ja nimitettiin asuntoministeriksi Ariel Sharonin hallitukseen 2005. Vuoden 2006 vaalien jälkeen hänet nimitettiin perusturvaministeriksi Ehud Olmertin tultua pääministeriksi. Vuonna 2009 muodostetussa hallituksessa hän jatkoi hyvinvointipalveluista vastaavana ministerinä vuoteen 2011 asti. Vuosina 2018–2021 Herzog toimi Israelin juutalaistoimiston puheenjohtajana.

Isaacin isä oli Israelin entinen presidentti Chaim Herzog.

## Lähteet

## Aiheesta muualla
Käärmetalo

**Käärmetalo** on Helsingin Käpylässä osoitteessa Mäkelänkatu 86 sijaitseva pitkä, mutkitteleva Arava-kerrostalo, joka koostuu kolmesta asuinrakennuksesta ja Käpylinna-nimisestä huoltorakennuksesta. Sen suunnitteli arkkitehti Yrjö Lindegren ja se valmistui vuonna 1951. Asuntoja rakennuksissa on yhteensä 190 kappaletta. Huoltorakennuksessa oli alun perin uimahalli, pesula, sauna, päiväkoti ja lämpökeskus, mutta tilojen käyttöä on muutettu. Päiväkoti Käpylinna jatkaa kuitenkin edelleen toimintaansa rakennuksessa. 

Käärmetalo on sodanjälkeisen modernismin edustajana poikkeuksellinen, sillä kaavamaisen puhdaslinjaisen arkkitehtuurin on korvannut "herkkä ja rikas ilmaisu". Asuinrakennuksissa on 4–7 lamellia ja ne nousevat viereistä Mäkelänkatua korkeammalle. Luonnonkivimuuri ja katulinjaan sijoitettu huoltorakennus suojaavat pihaa. Poimutetut asuinrakennukset luovat vaihtelua ja suojaisia pihatiloja. Myös näkymät asunnoista ovat laajoja ja ne on onnistuttu suuntaamaan hyviin ilmansuuntiin. Seinäpintaan tuovat rytmiä kantavien väliseinien jatkeet, joiden avulla rakenteellisuus on tuotu rakennuksen julkisivuun. Vaikka rakennus on mutkitteleva, itse asuinhuoneet on pidetty suorakulmaisina: vain aputilat ja portaat ovat epäsäännöllisen muotoisia.

Helsingin kaupunki on suojellut rakennuksen asemakaavassa vuonna 2014. Rakennuksessa alkoi tämän jälkeen mittava ja kallis remontti, jossa huomioidaan asemakaavan tarkat suojelumääräykset. Käärmetalon peruskorjauksen suunnitteli  arkkitehti Mona Schalin, ja se palkittiin arkkitehtuurin Finlandia -palkinnolla vuonna 2019. Peruskorjauksessa kunnostettiin muun muassa kylpyhuoneet, keittiöt, sisäpinnat, yläpohjarakenteet, ulkorappaus, parvekkeet, ovet, ikkunat, yhteistilat ja LVI-järjestelmät. Korjaustyöt tehtiin kuitenkin pitkälti rakennussuojelun edellyttämällä tavalla. Suurin osa vanhoista ikkunoista korjattiin, keittiöiden alkuperäiset kiintokalusteet kunnostettiin ja rakennuksen ilmanvaihto säilytettiin painovoimaisena, mikä säästää energiaa ja huoltokustannuksia ja ehkäisee sisäilmaongelmien syntymistä.  Samassa korttelissa oleva Käpylinnan korjaus kuitenkin keskeytettiin siinä vaiheessa kun kaupunki oli päättänyt ensin uimahallitilan muuttamisesta päiväkotikäyttöön ja tämän jälkeen todennut hankkeen liian kalliiksi. Lisäksi vilkasliikenteisen Mäkelänkadun takia alueen ilmanlaatu oli ongelmallinen päiväkodille.

Käärmetalo on mukana kansainvälisen modernin arkkitehtuurin tutkimus- ja suojelujärjestön Docomomon merkittävien arkkitehtuurikohteiden luettelossa. Se on lisäksi yhdessä Käpylän puutaloalueiden kanssa Museoviraston valtakunnallisesti merkittävien rakennettujen kulttuuriympäristöjen (RKY) listalla.

## Kuvia

Tiedosto:Käärmetalo.jpg|Käärmetalo
Tiedosto:Kaarmetalo2.jpg|Yksityiskohta Tursontien puolelta.


## Lähteet

## Aiheesta muualla

* Yrjö Lindegren, Arkkitehti-lehti 9–10/1950, s. 138
*
Taito (lehti)

**Taito** on suomalainen malli- ja aikakauslehti, joka ilmestyy kuusi kertaa vuodessa. Lehteä julkaisee Käsi- ja taideteollisuusliitto Taito ry. Lehdessä olevat asusteiden ja koristeiden ym. mallit ovat uusia ja suomalaisten suunnittelijoiden tekemiä.

Lehti päätettiin perustaa Kuopiossa vuonna 1906 nimellä *Käsiteollisuus*. Lehti alkoi ilmestyä seuraavana vuonna ja aluksi lehden toimitus sijaitsi Sortavalassa ja painotyö tehtiin Viipurissa, mutta vuonna 1908 lehden toimitus siirtyi Helsinkiin. Vuosina 1932–1935 lehti ilmestyi nimellä *Lastu ja lanka* ja vuosina 1936–1991 nimellä *Kotiteollisuus*. Vuonna 1991 lehteä julkaissut Kotiteollisuusjärjestöjen keskusliitto muutti nimensä Käsi- ja taideteollisuusliitto Taito ry:ksi, jolloin myös lehden nimeksi tuli nykyinen *Taito*.
 
## Lähteet

## Aiheesta muualla
* Taito-lehden kotisivut
* Sata taidon vuotta -verkkonäyttely
Gaius Julius Hyginus

**Gaius Julius Hyginus** (n. 64 eaa. – 17) oli antiikin roomalainen kirjailija, Aleksandros Polyhistorin oppilas, joka oli syntyisin joko Hispaniasta tai Aleksandriasta. Hänet tuotiin joko orjana tai sotavankina Roomaan, jossa hänet vapautti keisari Augustus, joka teki hänestä Suetoniuksen mukaan myöhemmin Rooman Palatiinikirjaston johtajan.

Hyginus oli hyvin tuottelias kirjoittaja, mutta hänen nimissään on säilynyt vain kaksi mytologian tarustoa: *[[Fabulae]]* eli *Fabularum liber*, joka kattaa noin kolmesataa tarua ja jumalallista sukuluetteloa, sekä *[[De astronomia]]*, joka kattaa tähtitieteen perusasiat ja niihin liittyvät myytit. Molemmat teokset ovat lyhennelmiä ja peräisin samalta henkilöltä, mutta niiden yksinkertaistettua tyyliä ja alkeellisia virheitä ennen kaikkea kreikkalaisten alkuperäisteosten esittämisessä on pidetty osoituksena siitä, etteivät teokset voi olla peräisin sellaiselta ansioituneelta oppineelta kuin Hyginukselta. Vaihtoehtoisesti on esitetty, että teokset olisivat lyhennelmiä hänen alkuperäisistä töistään, jotka tuntemattomaksi jäänyt kirjailija olisi koonnut toisella vuosisadalla.

## Lähteet
* ''Encyclopaedia Britannica'', 11. painos, hakusana Gaius Julius Hyginus

## Aiheesta muualla
* Hyginus: Fabulae, Mary Grantin käännös
* Hyginus: Astronomica, Mary Grantin käännös
Made in Japan

**Made in Japan** on Deep Purplen livealbumi vuodelta 1972. Se on koottu yhtyeen kolmesta Japanin konsertista elokuulta 1972. Alun perin vain Japanissa julkaistavaksi tarkoitettu mutta levy-yhtiön painostuksesta maailmanlaajuisesti julkaistu albumi on noussut vuosien aikana yhdeksi rockhistorian arvostetuimmista livealbumeista. Levyn kansikuva ei ole kuvattu Japanissa, vaan Lontoon Rainbow Theatressa.

Yhdysvalloissa *Made in Japan* oli tarkoitus jättää julkaisematta, koska livealbumit eivät olleet kyseisessä valtiossa koskaan olleet menestyksiä.
”Smoke on the Water” -singlen suuri paikallinen menestys kuitenkin muutti levy-yhtiö Warner Brosin mielen ja vastoin odotuksia *Made in Japan* myi hyvin myös Yhdysvalloissa, albumi oli korkeimmillaan Billboard-listan sijalla kuusi. Tämä on yhtyeen kaikkien aikojen paras albumilistasijoitus Yhdysvalloissa. Sen sijaan yhtyeen kotimaassa Isossa-Britanniassa levy oli jonkinasteinen floppi. Se sijoittui sijalle 16. Tästä huolimatta albumi tuotti yhtyeen jäsenille aiempia levyjä enemmän rahaa, koska se oli työstetty pienemmällä budjetilla.

Vuonna 1993 julkaistiin samoista Japanin-konserteista kattava kolmen CD:n albumi *[[Live in Japan (Deep Purplen albumi)|Live in Japan]]*. Se sisältää lähestulkoon kaiken, mitä konserteissa soitettiin.

## Vastaanotto

Suomessa *[[Musa (aikakauslehti)|Musa]]*-lehden numerossa 2/1973 albumin arvosteli Jussi Niemi. Hän kutsui levyä todella masentavaksi perustellen sitä sillä, että aikoinaan Deep Purple oli progressiivinen yhtye, joka osasi soittaa hyvin ja tuntui myös nauttivan siitä, esimerkkinä kappaleet ”Hush” ja ”Hey Joe” yhtyeen esikoisalbumilta. *Made in Japanista* hän sanoo, ettei keksi siltä mitään ilon aihetta, varsinkin kun kappaleet, riffit ja etenkin soolot ovat ”jo miljoona kertaa kuultuja”. Hän pohtii, onko raha tuudittanut yhtyeen, ja arvostelun päätteeksi hän esittää surunvalittelunsa Deep Purplen faneille.

*Made in Japan* valittiin mukaan vuonna 2005 julkaistuun englanninkieliseen hakuteokseen *[[1001 albumia jotka jokaisen on kuultava edes kerran eläessään|1001 Albums You Must Hear Before You Die]]*. Siinä albumin kappaleita luonnehditaan melodramaattisiksi paisutteluiksi aiemmista studioversioistaan.

## Kappaleet
*Kaikki kappaleet kirjoittaneet Ritchie Blackmore, Ian Gillan, Roger Glover, Jon Lord ja Ian Paice, ellei toisin mainita.
### LP 1
**A-puoli**
#
#
**B-puoli**
#
#
### LP 2
**A-puoli**
#
#
**B-puoli**
#

*Kappale 3 äänitetty Osakassa 15. elokuuta 1972.
*Kappaleet 1, 2, 5 ja 7 äänitetty Osakassa 16. elokuuta 1972.
*Kappaleet 4 ja 6 äänitetty Tokiossa 17. elokuuta 1972.

### The Remastered Editionin bonus-CD
#
#
#

*Kappale 3 äänitetty Osakassa 16. elokuuta 1972.
*Kappaleet 1 ja 2 äänitetty Tokiossa 17. elokuuta 1972.

## Kokoonpano
*Ian Gillan – laulu
*Ritchie Blackmore – kitara
*Roger Glover – basso
*Jon Lord – urut, piano
*Ian Paice – rummut

## Lähteet
Mustikkamöllö

**Mustikkamöllö** on makea suomalainen perinnejälkiruoka, joka on lähtöisin Karjalasta. Mustikkamöllö tunnetaan erityisesti lasten herkkuna. Marjat olivat pitkään tärkeä ravinnonlisä suomalaisille, ja kun marjanpoiminta on sopinut erityisesti näppäräsormisille lapsille, poimijoiden palkitsemiseen soveltuivat makeat jälkiruoat kuten mustikkamöllö, mustikkamaito ja kiisselit.

Mustikkamöllö valmistetaan mustikoista, ruisjauhoista ja sokerista; marjat survotaan yhteen jauhojen ja sokerin kanssa. Maitoon tai jogurttiin tehtyä muunnelmaa tavataan myös.

## Lähteet
Samaire Armstrong

**Samaire Rhys Armstrong** (s. 31. lokakuuta 1980 Tokio, Japani on yhdysvaltalainen televisio- ja elokuvanäyttelijä. Hän on esittänyt rooleja televisiosarjoissa *[[The O.C.]]* ja *[[Dirty Sexy Money]]*. 

## Tausta
Armstrong syntyi Tokiossa skotlantilaiselle isälle (Hunter Armstrong) ja italialaiselle äidille (Sylvia Sepielli). He asuivat Japanissa useita vuosia, mutta muuttivat myöhemmin Havaijille ja Arizonaan, Yhdysvaltoihin. Armstrong opiskeli Arizonan yliopistossa vuoden ajan, mutta lopetti opiskelun muuttaessaan Los Angelesiin, sillä hän halusi näyttelijäksi.

## Ura
Armstrong aloitti näyttelijänuransa  vuonna 2000 vierailulla sarjassa *[[Viiden juttu]]*. Hän aloitti vuonna 2003 näyttelemisen sarjassa *The O.C.*, jossa hän näytteli sarjan ensimmäisellä ja kolmannella tuotantokaudella Anna Sterniä. Armstrong on myös näytellyt tv-sarjoissa *[[Entourage]]* ja *[[Dirty Sexy Money]]*. Hän on  näytellyt Chon tyttöystävää Summeria *[[Mentalist]]issa*. Televisiosarjojen lisäksi Armstrongilla on ollut muutamia elokuvarooleja, kuten *[[Not Another Teen Movie]]*, *[[Just My Luck]]* ja *[[It's a Boy Girl Thing]]*.

Samaire Armstrong on suunnitellut oman vaatemalliston nimeltä NARU. Malliston vaatteita on ollut esillä muun muassa *[[Vogue]]ssa* ja *[[Elle]]ssä*. 

## Lähteet

## Aiheesta muualla

*
George de Hevesy

**George Charles de Hevesy** syntymänimeltään **György Hevesy ** (tunnetaan myös nimellä **Georg Karl von Hevesy**) (1. elokuuta 1885 Budapest – 5. heinäkuuta 1966 Freiburg im Breisgau) oli unkarilainen fysikaalinen kemisti. Hänelle myönnettiin Nobelin kemianpalkinto vuonna 1943 keksimästään tavasta käyttää radioaktiivisia isotooppeja kemiallisten reaktioiden muun muassa eläinten aineenvaihdunnan tutkimisessa merkkinä reaktiosta.

Vuonna 1923 de Hevesy löysi alkuaine hafniumin yhdessä Dirk Costerin kanssa.

Kun Saksa miehitti toisessa maailmansodassa Tanskan, de Hevesy liuotti Max von Lauen ja James Franckin kultaiset Nobel-mitalit kuningasveteen estääkseen niitä joutumasta natsien varastamiksi. Hän piilotti liuoksen hyllyyn laboratorioonsa kööpenhaminalaiseen Niels Bohr-instituuttiin. Sodan jälkeen palatessaan laboratorioonsa hän huomasi liuoksen vahingoittumattomaksi ja saosti kullan liuoksesta. Nobel-säätiö valmisti uudet palkinnot uudelleen alkuperäisestä kullasta.

De Hevesy meni naimisiin Pia Riisin kanssa vuonna 1924. He saivat pojan ja kolme tytärtä.

## Aiheesta muualla
*de Hevesyn elämäkerta Nobel-säätiön sivulla
Shas

**Shas** () on vuonna 1984 perustettu haredijuutalaisia edustava poliittinen puolue Israelissa. Parlamenttivaaleissa 2020 Shas sai 9 paikkaa knessetiin.

Shasin hengellinen johtaja on rabbi Ovadia Yosefia, joka on tunnettu äärimmäisistä lausunnoistaan ja mielipiteistään koskien palestiinalaisten hävittämistä. Rabbi Ovadia Yosef oli aikaisemmin Israelin sefardien päärabbi ja on Shasin perustaja.

## Lähteet

## Aiheesta muualla

* http://www.shasnet.org.il/
Ivalo (albumi)

__NOTOC__
**Ivalo** on Vesa-Matti Loirin akustinen studioalbumi, joka äänitettiin paikallisen apteekkarin huvilalla Ivalossa vuonna 2006. Albumi sisältää tunnettuja suomirock-hittejä, mutta ennen kaikkea levyllä kunnioitetaan suomalaista pop- ja rocklyriikkaa. Levyä on myyty lokakuuhun 2008 mennessä yli 60 000 kappaletta.

Albumi sai jatkoa syksyllä 2007, jolloin ilmestyi *[[Inari (albumi)|Inari]]*-albumi.

## Kappaleet
Kaikki kappaleet sovittanut Hannu Pikkarainen.

# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Vesa-Matti Loiri – laulu, huilu (kappale "Sisältäni portin löysin") ja huuliharppu (kappaleet "Myrskypääsky" ja "Aavaa preeriaa")
* Hannu Pikkarainen – kitarat, koskettimet, lyömäsoittimet
* Julius Mauranen – sähkökitara (kappale "Hetken tie on kevyt")

## Arvostelut
* Soundi: 

## Lähteet
Kashi

**Kashi** tai Kasi oli yksi kuudestatoista Intiassa 700-luvulla eaa. syntyneestä Mahajanapadasta eli "suuresta valtiosta". Kuningaskunta hallitsi pienehköä aluetta pääkaupunkinsa, nykyisen Benaresin ympäristössä (silloinen Kasi tai Varanasi). Kashi oli alueen voimakkain valtio 500-luvulle eaa. asti. Tuolloin sen naapurimaa ja perinteinen kilpailija Kosala valloitti sen. Varanasi säilyi yhdistyneenkin kuningaskunnan pääkaupunkina, kunnes 400-luvulla eaa. voimistuva Magadhan valtio liitti itseensä sekä Kosalan että Kashin.

## Lähteet
Whale

**Whale** oli 1990-luvulla toiminut ruotsalainen rock-yhtye. Yhtyeen jäsenet olivat laulaja Cia Berg, kitaristi Henrik Schyffert ja basisti Gordon Cyrus. Whalen suurin hitti oli vuonna 1993 julkaistu *Hobo Humpin' Slobo-Babe*. Yhtye julkaisi vuonna 1995 singlen sisältäneen Trickyn osittain tuottaman albumin *We Care*.  

Whalen kierrettyä Yhdysvaltoja yhdessä Blurin kanssa vuonna 1996 Gordon Cyrus erosi yhtyeestä. Hänen tilalleen tuli Heikki Kiviaho. Samoihin aikoihin yhtyeen kokoonpano vakiintui viisimiehiseksi uusien jäsenten rumpali Jörgen Wallin ja kitaristi Jon Klingbergin myötä. Tällä kokoonpanolla Whale levytti vuonna 1998 toisen albuminsa *All Disco Dance Must End In Broken Bones*. Levyn vastaanotto jäi ensimmäistä albumia laimeammaksi ja yhtye hajosi pian Trickyn kanssa tehdyn Yhdysvaltain kiertueen jälkeen. 

## Diskografia
### Studioalbumit
* We Care (1995)
* All Disco Dance Must End in Broken Bones (1998)

### Singlet & EP:t
* Hobo Humpin' Slobo Babe (1993)
* Pay for Me (1995)
* I'll Do Ya (1995)
* Kickin (feat. Tricky) (1995)
* Hobo Humpin' Slobo Babe (1995, uusintapainos)
* Heavy Stick (1997)
* Four Big Speakers (feat. Bus 75) (1998)
* Crying at Airports (feat. Bus 75) (1998)
* Deliver the Juice (1999)
Luettelo Pohjois-Irlannin joista

**Luettelo [[Pohjois-Irlanti|Pohjois-Irlannin]] joista** aakkosjärjestyksessä.

A
*Aghinrawn
*Agivey
*Altalacky
*Annacloy
*Arney

B
*Ballinderry
*Ballycassidy
*Ballynahinch
*Bann
*Bannagh
*Blackwater
*Burntollet
*Bush (joki)

C
*Callan
*Camowen
*Carey (joki)
*Carryduff
*Cladagh (joki)
*Clady (joki)
*Clanrye
*Colebrooke
*Crumlin
*Cumber
*Cusher

D
*Dall
*Deele
*Dennett (joki)
*Derg (joki)
*Dervock
*Douglas (joki)
*Drumquin
*Drumragh
*Dun

E
*Enler
*Erne

F
*Farset
*Finn
*Foyle

G
*Glen
*Glenariff
*Glenelly
*Glenmornan

K
*Keady
*Kells
*Kilbroney

L
*Lagan

M
*Maine (joki)
*Mourne
*Moyola

N
*Newry (joki)

O
*Owenbrean
*Owenkillew

Q
*Quoile

R
*Reelan
*Roe
*Roogagh

S
*Shimna
*Sillees
*Six Mile Water
*Slaney
*Sruh Croppa
*Stoneyford
*Strule

T
*Tall (joki)
*Tempo (joki)
*Threemilewater
*Torrent (joki)

U
*Upper Ballinderry
Pellon raja-asema

**Pellon raja-asema** sijaitsee Tornionjokilaaksossa Pellon kunnassa ja on yksi Suomen rajanylityspaikoista Ruotsiin. Rajanylityspaikka eli käytännössä silta Tornionjoen yli sijaitsee Pellon taajamassa, noin kolme kilometriä keskustasta pohjoiseen valtatie 21:n varrella. Silta valmistui vuonna 1972. Rajanylityspaikkaa hoitaa Suomen Pohjoisen tullipiirin Pellon tulliasema. Tullipalveluja Pellossa järjestetään nykyisin rajoitetusti vain tiettyinä päivinä viikossa. Muiden länsirajan rajanylityspaikkojen tapaan rajavartiolaitos ei valvo rajanylityksiä, vaan joen saa ylittää vapaasti eikä mitään muodollisuuksia tarvita.

## Lähteet
Jussarön majakka

**Jussarön majakka** on majakka Tammisaaren edustalla sijaitsevalla Sundharunin saarella noin neljä kilometriä etelään Jussaarelta.

Jussaaren ensimmäinen valomajakka oli rakennettu vuonna 1881. Sen sijoituspaikaksi oli valittu saariryhmän suurin saari, jotta majakanvartijoiden asuinrakennukset voitaisiin rakentaa samalle saarelle itse majakkatornin kanssa. Tämän majakan sijainti todettiin kuitenkin huonoksi, sillä sen lähistöllä sijaitsi merenkulkua vaarantava magneettinen häiriöalue, joka häiritsi laivojen kompasseja. Tuolloin pidettiin mahdottomana rakentaa majakkaa saariston eteläisille luodoille.

Vuonna 1922 vanha majakka kuitenkin korvattiin uudella, ja sen sijoituspaikaksi valittiin saariston eteläosassa sijaitseva Sundharun. Uuden majakan valo sytytettiin ensi kerran 20. marraskuuta 1922, ja vanha majakka sammutettiin lopullisesti 25. joulukuuta 1922. Majakasta tuli myös Suomen ensimmäinen majakka, joka jo rakennusvaiheessa suunniteltiin miehittämättömäksi. 

Majakka rakennettiin raudoitetusta betonista, ja sen valolaitteeksi valittiin asetyleenikäyttöinen AGAn valmistama vilkkulaitteisto. Uusi laitteisto oli itsetoiminen, joten majakanvartijan tarvitsi vierailla majakalla vain kerran kuussa.

## Lähteet

## Aiheesta muualla
* Yle Arkivet: material om fyren
Meet the Feebles

**Meet the Feebles** on vuonna 1989 ilmestynyt Peter Jacksonin ohjaama mustaa huumoria ja splatterin ominaisuuksia sisältävä komediaelokuva, jonka pääosassa on joukko Jim Hensonin muppetien kaltaisia nukkehahmoja, joilla on oma teatteriryhmänsä. Muppeteista poiketen Feebles-ryhmän jäsenet ovat kuitenkin toinen toistaan karkeampia karikatyyrejä huumeriippuvuuksineen, sotatraumoineen ja seksifetisseineen.

Elokuvan suunnittelu alkoi sillä aikaa, kun Jackson odotti tuotantoryhmineen vastavalmistuneen esikoiselokuvansa *[[Bad Taste]]n* ensiesitystä Cannesissa. Cannesin jälkeen he saattoivat toivoa saavansa rahoituksen seuraavaan projektiinsa, kunnianhimoisempaan *[[Aivokuollut (elokuva)|Aivokuollut]]*-zombisplatteriin. Alun perin *Meet the Feeblesistä* suunniteltiin puolen tunnin mittaista jaksoa televisiosarjaan, joka sisältäisi vastaavia tarinoita, mutta joita yhdistäisi vain kehystarinan kertoja, ”Uncle Herman”.

## Henkilöhahmot
Elokuva kertoo teatteriryhmä Feeblesistä ( ’heikko, voimaton’), joka sisältää mitä oudointa porukkaa. Johtajana toimii Bletch, joka on mursu ja sivutoimenaan tekee huumekauppoja sekä tapailee samalla salaa Samantha-kissaa. Yksi show’n päätähdistä on Bletchin vaimo, laulava virtahepo Heidi. Heidin ongelmana on ylensyönti ja hän syö murheellisena suruunsa. Robert taas on siili, uusi ryhmän jäsen. Wynyard on sammakko, joka kärsii Vietnamin sodan traumoista ja sotasairaalassa alkaneesta heroiiniriippuvuudesta. Harry on kiimainen jänis, joka saa kuulla tohtorilta sairastavansa AIDSia. Feeblesien vessassa asustaa törkyjournalismia harrastava kärpänen, joka iloitsee kuullessaan Harryn taudista. Trevor on ilkeä rotta, joka toimii Bletchin apulaisena hänen huumebisneksissä sekä kuvaa sadistisia pornoelokuvia, joiden päänäyttelijänä on Daisy-lehmä. Sid on norsu, joka välttelee vaimoaan Sandyä, joka sattuu olemaan kana. Sid ei suostu myöntämään isyyttään ja tämän takia Sandy painostaa Sidiä kertomaan totuuden julkisuudessa. Sebastian taas on kettu ja teatterin ohjaaja, joka haaveilee sodomiasta. Dennis on perverssi muurahaiskarhu, jonka lempiharrastuksia on käytettyjen alushousujen nuuhkiminen.

## Ääninäyttelijät

## Palkinnot
* 1990 Pariisi – Le Prix Tres Spesiaali
* 1990 Uuden-Seelannin elokuvapalkinnot – Paras lavastus
* 1991 Madridin filmifestivaali – Katsotuin elokuva
* 1991 Fanta-festivaali Roomassa – Paras ohjaaja, parhaat erikoistehosteet, paras naisnäyttelijä.

## Lähteet
Mike Middleton

**Michael "Mike" Middleton** (s. 15. helmikuuta 1968) on aktiiviuransa lopettanut yhdysvaltalainen raskaansarjan nyrkkeilijä.

Middletonin nyrkkeilyura alkoi ottelulla Nelson Belenoa vastaan. Middleton hävisi ottelun toisessa erässä tyrmäyksellä. Seuraavassa ottelussaan hän voitti Robert Millerin ensimmäisen erän tyrmäyksellä. Viimeisessä ottelussaan Middleton hävisi Francesco Pianetalle tyrmäyksellä.

Middleton on otellut urallaan (1995-2010) 35 ottelua. Näistä hän on voittanut 13 (5 KO). Hän on hävinnyt 20 ottelua, joista 15 tyrmäyksellä. Yksi ottelu on päättynyt tuloksettomaan.

## Lähteet
* Middleton boxrec.com -tietokannassa
Kasvatusfilosofia

**Kasvatusfilosofia** eli **kasvatusajattelu**‎ on filosofian osa-alue, joka tutkii kasvatuksen tarkoitusta, luonnetta, menetelmiä ja ihanteita sekä kasvatuksen etiikkaa. Tämä voi tapahtua joko jonkin kasvatuksellisen laitoksen yhteydessä tai yleisemmin sen tutkimisena, kuinka ihmisen ymmärrys todellisuudesta muuttuu.

## Kasvatusfilosofian suuntauksia
Modernissa kasvatusfilosofiassa voidaan erottaa ainakin analyyttinen kasvatusfilosofia, hermeneuttinen kasvatusfilosofia, kriittinen kasvatusfilosofia sekä postmoderni kasvatusajattelu. 1900-luvun alussa oli olemassa hyvin vaikutusvaltainen pragmatistinen kasvatusfilosofia, mutta se on sulautunut analyyttisen kasvatusfilosofian laajaan perinteeseen. 1800-luvulla syntyneet uuskantilaisuudesta vaikuttunut uushumanistinen kasvatusfilosofia sekä herbartilaisuus sulautuivat Saksassa 1900-luvulla henkitieteellis-hermeneuttiseen kasvatusajatteluun. Tämä taas on vaikuttanut sekä kriittisen kasvatusfilosofiaan (esim. Klaus Mollenhauer) ja sekä moderniin hermenuttiseen kasvatusfilosofiaan.  

* Herbartilainen kasvatusfilosofia
* Pragmatistinen kasvatusfilosofia
* Uushumanismi

## Kasvatusfilosofeja

* Aristoteles
* Jerome Bruner
* John Dewey
* Paulo Freire
* John Taylor Gatto
* Martin Heidegger
* Johann Friedrich Herbart
* John Caldwell Holt
* John Locke (*[[Some Thoughts Concerning Education]]*, 1693)
* John Milton
* Maria Montessori
* Jean Piaget
* Platon
* Neil Postman
* Jean-Jacques Rousseau (*[[Émile eli kasvatuksesta]]*, 1762)
* B. F. Skinner
* Rudolf Steiner
* Tuomas Akvinolainen

## Katso myös

* Kasvatustiede

## Lähteet

## Kirjallisuutta
* 
* 
* 
* 
* Salmela, Sauli: "Vapauden metafysiikasta ja varhaisesta suomalaisesta kasvatusfilosofiasta", teoksessa Saari & Jokisaari & Värri (toim.), *Ajan kasvatus: kasvatusfilosofia aikalaiskritiikkinä*, Tampere University Press, Tampere 2014
* 

## Aiheesta muualla

*
Ammunta kesäolympialaisissa 1924

**[[Kesäolympialaiset 1924|Pariisin kesäolympialaisissa 1924]] [[Ammunta|ammunnassa]]** kilpailtiin seitsemässä henkilökohtaisessa lajissa ja neljässä joukkuelajissa.

## Mitalistit
### Henkilökohtaiset

### Joukkueet

## Mitalitilasto

## Lähteet
* Kansainvälisen ampumaurheiluliiton (ISSF) tietokanta
* Kansainvälisen olympiakomitean tietokanta
Snakecharm

__NOTOC__
**Snakecharm** on suomalaisen kitaristin Pekka "Rekku" Rechardtin ensimmäinen ja toistaiseksi ainoa sooloalbumi. Rechardt alkoi tehdä *Snakecharm*-albumia jo vuonna 2000 samannimisen kokoonpanon kanssa. Levyn äänitykset tehtiin huhtikuun ja joulukuun välillä 2006, ja se julkaistiin alkuvuonna 2007. 

Rechardtin soololevystä oli ollut puhetta jo 1970-luvulta lähtien.

## Kappaleet
#
#
#
#
#
#
#
#
#
#
#

## Kokoonpano
* Marika Liuski – laulu, lyömäsoittimet
* Pekka Rechardt – kitara
* Timo Pratskin – kosketinsoittimet
* Mikko Vuorela – bassokitara
* Sami Järvinen – rummut, lyömäsoittimet

## Arvostelut
* *[[Soundi]]*:  
* Desibeli.net:  
* *[[Pieksämäen Lehti]]*: Melko suopea 
* Nuclear Netclub: Suopea 

## Lähteet

## Aiheesta muualla
* Rekku Rechardt - ''Snakecharm'' (2007) albumin promokirjoitus, MLCD-025
* Rekku Rechardt - ''Snakecharm'' (2007) albumi tekijätietoineen verkkosivustolla Discogs.com (englanniksi)
* 
* Rekku Rechardt - ''Snakecharm'' (2007) albumi tekijätietoineen verkkosivustolla Wigwam.fi
* Suonna Kononen, *[[Karjalainen (sanomalehti)|Karjalainen]]*, 21.03.2007. Kitaran sijaan pääosassa ihminen Wigwamin kitaristin Rekku Rechardtin soololevystä puhuttiin jo 70-luvulla. Nyt sellainen ihme on viimein ilmestynyt (Pekka Rechardtin haastattelu)
* Suonna Kononen, *[[Karjalainen (sanomalehti)|Karjalainen]]*, 21.03.2007. Human being first, guitarist second (ylläoleva Rekku Rechardtin haastattelu käännettynä englanniksi)
* Rekku Rechardt - ''Snakecharm'' (2007) albumi tekijätietoineen ja albumia koskevia linkkejä
* Rekku Rechardt - ''Snakecharm'' (2007) albumi kuunneltavissa suoratoistona verkkosivustolla Play.Spotify.com
Ammunta kesäolympialaisissa 1964

**[[Kesäolympialaiset 1964|Tokiossa kesäolympialaisissa 1964]] [[Ammunta|ammunnassa]]** kilpailtiin kuudessa lajissa.

## Mitalistit

## Mitalitilasto

## Lähteet

* Kansainvälisen ampumaurheiluliiton (ISSF) tietokanta
* Kansainvälisen olympiakomitean tietokanta
Rovasti Huuskosen petomainen miespalvelija

**Rovasti Huuskosen petomainen miespalvelija** on Arto Paasilinnan kirjoittama humoristinen kirja, jonka on julkaissut WSOY vuonna 1995. Teos on julkaistu myös Kauko Helovirran lukemana äänikirjana.

Kirja kertoo rovasti Oskari Huuskosesta, joka saa 50-vuotislahjaksi seurakuntalaisilta orvoksi jääneen karhunpennun. Pennun emo kuoli ajatettuaan kylän pitokokin korkeajännitepylvääseen, jolloin molemmat käristyivät sähkön vaikutuksesta. Oskari Huuskonen ristii karhunsa Perhanaksi ja myöhemmin Perkeleeksi. Tästä alkaa miehen ja karhun välinen ystävyys, jossa seikkaillaan muun muassa Murmanskissa, Välimerellä ja lopulta Suomen Kälmitunturilla. Paasilinna käyttää kirjassa ronskia huumoria ja kirjassa korostuu mm. vapauden teema ja ihmisen ja eläimen välisen suhteen kehittyminen.

Kirjasta on julkaistu vuonna 2006 sarjakuvateos *[[Karvainen kamaripalvelija]]*, jonka on piirtänyt Hannu Lukkarinen.
Taloustieteen filosofia

**Taloustieteen filosofia** tai **talousfilosofia** on filosofian osa-alue, joka tutkii taloustieteeseen ja talouteen liittyviä filosofisia ongelmia, kuten käsitteellisiä, menetelmällisiä ja eettisiä ongelmia. Sitä voidaan pitää myös taloustieteen osa-alueena, joka tutkii sen itsensä perusteita ja moraalia.

## Talousfilosofisia kysymyksiä

Joitakin talousfilosofisia kysymyksiä ovat:

* Onko taloudessa lainalaisuuksia?
* Ovatko taloustieteelliset olettamukset ”realistisia”?
* Ovatko taloustieteelliset teoriat testattavissa tai falsifioitavissa?
* Ovatko taloustieteelliset teoriat vain formaaleja matemaattisia järjestelmiä, ilman empiiristä relevanssia?
* Onko olemassa vaihtoehtoisia taloudellisia järjestelmiä, jotka voisivat toimia nykyaikaisessa taloudessa?
* Mitä talouden historiasta voidaan oppia, ja olisiko taloushistoriassa ollut olemassa vaihtoehtoisia kehityskulkuja?

## Talousfilosofeja

* Kenneth Arrow
* Milton Friedman
* Friedrich von Hayek
* John Maynard Keynes
* Karl Marx
* John Stuart Mill
* Ludwig von Mises
* André Orléan
* John Rawls
* Murray Rothbard
* Paul Samuelson
* Amartya Sen
* Adam Smith
* Bernard Williams

## Lähteet

## Aiheesta muualla

* ''Stanford Encyclopedia of Philosophy'': Philosophy of Economics 
* ''Routledge Encyclopedia of the Philosophy of Science'': Philosophy of Economics 
*Holvas, Jakke: Väkivalta, talous, radikaali vaihto – Sopimusteoreettisen metafysiikan kritiikkiä. *niin & näin* 2/2002, 66–69.
*Pihlanto, Pekka: Rationaalisen toimijan myytti taloustieteissä, yritysmaailmassa ja yhteiskuntapolitiikassa. *niin & näin* 2/2002, 74–77.
*Tomperi, Tuukka: Talous: elämä ja tiede. *niin & näin* 2/2002, 63–65.
Cyclassics Hamburg

**Cyclassics Hamburg**, tällä hetkellä myös *ADAC Cyclassics*, aiemmin *HEW Cyclassics*, *Vattenfall Cyclassics*, *EuroEyes Cyclassics* ja *Bemer Cyclassics*, on UCI World Tour-sarjaan kuuluva yhden päivän maantiepyöräilykilpailu, joka ajetaan heinä- tai elokuussa Hampurissa. Kilpailu järjestettiin ensimmäisen kerran vuonna 1996, jolloin se oli vielä varsin merkityksetön, mutta pyöräilyn suosion kasvaessa Saksassa siitä tuli maailmancupin osakilpailu jo vuonna 1998. 

Kilpailun reitti vaihtelee vuosittain, mutta matkan pituus on runsaat 200 km. Wasebergin nousu ajetaan useaan otteeseen ja reitti on kaikkiaan melko haastava. Kilpailu on kuitenkin päättynyt useana vuonna massakiriin.

## Voittajat
**HEW Cyclassics**
* 1996 -  Rossano Brasi 
* 1997 -  Jan Ullrich 
* 1998 -  Léon van Bon 
* 1999 -  Mirko Celestino 
* 2000 -  Gabriele Missaglia 
* 2001 -  Erik Zabel 
* 2002 -  Johan Museeuw
* 2003 -  Paolo Bettini  
* 2004 -  Stuart O'Grady 
* 2005 -  Filippo Pozzato

**Vattenfall Cyclassics**
* 2006 -  Óscar Freire 
* 2007 -  Alessandro Ballan 
* 2008 -  Robbie McEwen 
* 2009 -  Tyler Farrar 
* 2010 -  Tyler Farrar 
* 2011 -  Edvald Boasson Hagen 
* 2012 -  Arnaud Démare 
* 2013 -  John Degenkolb
* 2014 -  Alexander Kristoff 
* 2015 -  André Greipel 

**EuroEyes Cyclassics**
* 2016 -  Caleb Ewan
* 2017 -  Elia Viviani
* 2018 -  Elia Viviani
* 2019 -  Elia Viviani
* 2020 - *ei järjestetty* 
* 2021 - *ei järjestetty*

**Bemer Cyclassics**
*2022 -  Marco Haller
*2023 -  Mads Pedersen
*2024 -  Olav Kooij

**ADAC Cyclassics**
*2025 -  Rory Townsend

## Lähteet
* Tulokset procyclingstats.com-sivustolta 
### Viitteet

## Aiheesta muualla
*Virallinen sivusto